Las-o puțin neclară.
- Verificăm sunetul. - Probă.
Bine.
Cineva strigă afară. Poate rezolva cineva din echipă?
E scandal mare afară.
Nu se vor opri fiindcă e vorba de o femeie.
AVOCATUL LUI INDRANI
Pot să încerc? Chaitanya.
Da?
Ocupă-te de gălăgie.
Nu am pierdut niciodată vreun caz de crimă.
Motivul fiind…
faptul că strategia reprezintă fundamentul oricărui avocat al suspectului.
Cât despre etica mea profesională, dacă un client vine la mine,
e datoria mea să-l reprezint.
Opinia mea despre vinovăția sau nevinovăția sa este irelevantă.
În calitate de profesionist,
trebuie să duc judecătorului varianta favorabilă.
Indrani mi-a cerut să o reprezint
fiindcă a considerat că sunt cel mai capabil, de aceea am acceptat.
Încă nu au reușit să determine
dacă Sheena mai e sau nu în viață. Partea de criminalistică nu susține
teoria că ea ar fi decedat.
Nu. Stai așa.
- Iar 307, din nou… - Indrani, calmează-te.
- Calm. - Nu…
Stai un pic.
- Stai. - Indrani…
Continuăm.
Indrani Mukerjea: Povestea adevărului îngropat
SFÂRȘITUL LUNII APRILIE
VOCEA LUI PETER
…la Amarsons. ”
- Dar cu cine a vorbit ultima oară? - Cu Rahul.
- Ți-a dat mesaj? - Da.
- I-a dat unul și lui Indrani. - Bine.
Târziu în acea noapte. Și?
Mi-a dat mesaj și dimineața.
VOCEA LUI RAHUL
Mi-a scris dimineața,
dar era diferit în totalitate, ceva era ciudat.
RAHUL: Ursul lipsă. XXXXX
SHEENA: Știu că îți frâng inima, dar doresc să încetăm relația.
N-am putut să ți-o zic în față.
Nu știu. Nu știu ce să fac, ce să cred, ce să zic. Nu știu.
Nimic, dragule. Nu face nimic.
VOCEA LUI INDRANI
Oamenii trec peste.
Nu e prima despărțire care a existat vreodată.
Nu e prima, Rahul, iar tu trebuie să-ți iei inima-n dinți și să treci peste.
Am trecut prin aceste perioade, crezând că poate e moartă.
Poate e în viață, apoi din nou am crezut că a murit.
Și apar din nou niște mesaje. Deci…
Cu siguranță era în viață după 24 aprilie 2012.
Fostul magnat media, Indrani Mukerjea, acuzată de crimă,
a făcut o declarație de necrezut, cum că Sheena Bora trăiește
și se află în Jammu și Cașmir.
Fiecare dintre jurnaliștii care au fost la tribunal
s-au întrebat la un moment dat dacă…
VIDYA, JURNALISTĂ
…Sheena e vie.
În tot acest caz, Indrani nu a acceptat că Sheena e moartă.
Voi dezvălui adevărul și voi afla unde e Sheena!
Nu mă voi opri din căutări.
Indrani Mukerjea spune că o femeie care semăna cu Sheena
a fost văzută la aeroport.
De ce s-ar evapora cineva…
JURNALIST
…de pe fața pământului când are atâtea bucurii în viață?
Și dacă ar fi adevărat, cum e posibil ca în vremurile rețelelor sociale,
telefoanelor și ale cardurilor de credit, să dispară fără urmă?
Cred că apărarea își imaginează…
REPORTER LA TRIBUNAL
…că ea trăiește.
Cred că vor să complice situația.
În întreaga carieră, nu am dat de un asemenea caz straniu.
E un mozaic pe care cred că l-am pus cap la cap.
Însă tot nu are sens. Atâta vreme cât n-am găsit-o pe Sheena,
îndoiala rămâne valabilă.
Nu știu dacă Sheena a fost ucisă. Nu știu dacă e decedată.
E o nebunie. Unde e sfârșitul?
FIICA LUI INDRANI
Care e începutul?
E Sheena moartă sau nu? Cine…
Eu unde să mă situez? Inima mea cu cine ține?
De șapte ani încerc să aflu asta.
Tot ce știu e că e vorba de mulți bani și că există o grămadă de minciuni.
Mogulul media Indrani Mukerjea
a fost arestată de poliția din Mumbai pentru crimă.
Uciderea Sheenei Bora.
Cum de a aflat poliția din Khar la trei ani de la dispariția Sheenei…
JURNALIST
…că Indrani Mukerjea și-a ucis fiica
și i-a aruncat cadavrul în Raigad, la 100 km de Mumbai?
Trebuie să fie cineva, o sursă.
COMISAR POLIȚIA MUMBAI
Teoria conspirației spune că Rakesh Maria ar fi primit un apel anonim
că s-a găsit un cadavru în Raigad.
Iar cadavrul era al Sheenei Bora. A fost ucisă. Nu se ascunde nicăieri.
Iar șoferul lui Indrani Mukerjea, Shyamvar Rai, e părtaș la crimă.
PATRU ZILE PÂNĂ LA ARESTARE
Din declarațiile poliției, după avertisment,
Shyamvar Rai ar fi mers în Bandra, în zona Carter Road,
pentru a scăpa de arma pe care o avea.
De ce ar merge un șofer opt kilometri până la Carter Road
să scape de armă, când locuiește lângă râul Mithi,
care e probabil cel mai bun loc în care să lași arma?
Conform datelor,
poliția a considerat că mișcarea sa era suspectă.
L-au săltat. I-au găsit o armă.
POLIȚIA KHAR
L-au dus la interogatoriu.
Iar acolo, a mărturisit că el,
împreună cu Indrani și Sanjeev Khanna, au ucis-o pe Sheena în 2012.
De ce s-ar învinui singur un șofer în baza faptului
că a fost prins deținând o armă,
de o crimă de acum trei ani,
care nu are nicio legătură cu deținerea armei în sine?
Când arestăm un acuzat, acesta își mărturisește crima.
INSPECTOR-ȘEF LA POLIȚIA KHAR
Indiferent de câte ilegalități e vorba. Orice a zis, acela e adevărul.
Este o practică des întâlnită, neoficială…
FOST OFIȚER
…că, dacă vrei să prinzi un criminal, îi plantezi o armă și creezi un caz
de recuperare a unei arme ilegale.
Cred că această perspectivă, că un anonim l-ar fi apelat
pe Rakesh Maria, iar șoferul ar fi avut o armă la el,
e o invenție.
E o porcărie ordinară.
Am altă întrebare: „Cine are de câștigat de pe urma arestării mamei mele?”
Dacă analizăm conduita șoferului
și relația sa cu poliția, nu poate fi considerat martor fiabil.
Există posibilitatea ca poliția să-l fi constrâns.
Apoi, să-i fi dat un imbold:
„Mărturisești și te lăsăm în pace. ”
BCI AVIZEAZĂ ȘOFERUL DENUNȚĂTOR SENTINȚĂ ANULATĂ
În legislația indiană, un denunțător
este persoana care își dă în gât prietenii.
Astfel, mărturia sa nu ar trebui să aibă valoare nominală,
decât dacă a fost confirmată sau susținută
de dovezi irefutabile și din surse independente.
În mărturia sa, Shyamvar Rai a dat
o nouă definiție, mai absurdă, proverbului „viața bate filmul”.
Acesta povestește despre cum a fost chemat într-o cameră
unde au deschis Skype.
Indrani se afla pe ecranul calculatorului când a spus:
„Nu mă înțeleg cu fiica mea. Trebuie să o ucizi. ”
A zis: „Doamna mi-a zis să o ucid. Doamna a vrut, deci am făcut-o. ”
24 APRILIE 2012 NOAPTEA DISPARIȚIEI SHEENEI
Apoi apare Mekhail.
Ajunsesem acasă la zece fără un sfert.
De la Amarsons, cât îți ia să ajungi acasă,
nu treci de o jumătate de oră.
- Da. - Așadar, dormeam.
Fiindcă venisem… Aveam musafiri, pe Mekhail, care venise din…
- Venise din afară, da? - Da.
Unul dintre motivele pentru care Indrani ar fi vrut s-o ucidă pe Sheena
era neînțelegerea lor. Își displăcea fiica.
Asta părea să fie problema și cu Mekhail.
Indrani mi-a spus că va veni în India în data de 24.
FIUL LUI INDRANI
„Vino să ne întâlnim. ” Am luat avionul seara.
Am venit la Mumbai.
Am ajuns la apartamentul din Marlow pe la 20:30.
Nu era nimeni acasă.
Am sunat-o pe Indrani.
Mi-a spus că sunt ocupați.
„Durează puțin. Nu-ți face griji. Vin și eu. ”
Părea ciudat, dar am zis: „Bine. ”
Astăzi cred că…
atunci a fost ucisă Sheena.
Conform lui Shyamvar Rai, s-au dus pe o alee necunoscută
din Bandra, unde nu e nimeni pe stradă.
Sanjeev Khanna stătea pe locul din față,
iar Indrani stătea în spate cu Sheena.
Indrani a drogat-o.
Drogul și-a făcut efectul imediat și era deja amețită.
Apoi, Sanjeev a urcat în spate
și se pare că a ținut-o pe Sheena de păr.
Ea a sărit în brațele Sheenei și a imobilizat-o agresiv.
Shyamvar Rai a încercat s-o ajute. Și-a pus mâna în spate s-o țină pe Sheena.
Indrani a strangulat-o în cinci minute.
De acolo, s-au dus la Taj. Shyamvar Rai a stat afară,
deși e un loc aglomerat din Bandra, cu cadavrul,
în timp ce Indrani a băut un ceai.
Iar cadavrul era în mașină. El era în mașină păzind cadavrul.
Au dus cadavrul acasă.
În garaj, au scos cadavrul din mașină și l-au mutat în portbagaj.
După o vreme, ea a venit acasă.
Eram pe terasă în acel moment.
Mi-a oferit un whisky.
La prima înghițitură…
am simțit…
un gust chimic în gură pe care-l mai gustasem anterior.
M-am agitat.
A venit un bărbat și s-a oprit lângă ușă.
Atunci l-am văzut pe Sanjeev.
Chiar m-am speriat,
deoarece ultima dată când l-am văzut, am ajuns la reabilitare.
Efectul acelei înghițituri era atât de puternic, încât nu puteam…
Am început să am amețeli.
L-am vărsat la loc.
Apoi, am crezut că poate așteaptă să leșin.
Dintr-odată, a zis: „Trebuie să particip la o ședință importantă. ”
Mi s-a părut ciudat.
De obicei, oamenii nu au întâlniri la 2:00 noaptea.
După ce a plecat Indrani, am dat fuga jos.
Am mers direct la aeroport,
să plec în Guwahati.
Puteam fi ucis în seara aia.
Shyamvar Rai și-a menținut declarația.
Au pus-o în poziție ridicată pe bancheta din spate.
Au rujat-o și i-au pieptănat părul.
Mergeau să scape de cadavru, iar pe drum au oprit la benzinărie.
Au trecut pe lângă mulți oameni,
dar cadavrul stătea drept și au mers până la Pen.
Au dus cadavrul de la mașină până în pădure.
Rai zicea că el l-a ținut de picioare, iar Sanjeev, de cap.
Se descria ca fiind un servitor minunat care făcea tot ce-i cerea doamna.
Tot acest plan, conform procuraturii,
a fost conceput, pus în practică și finalizat de către Indrani.
ȘTIRI DE ULTIMĂ ORĂ
Cea mai mare descoperire. Rezultatele ADN au confirmat
că acel cadavru găsit în pădurea Pen
este într-adevăr al Sheenei Bora. Este prima dovadă concretă.
SHEENA BORA: CONFIRMARE 100%
Procuratura dezvăluie cea mai puternică dovadă.
ADN-ul prelevat de la Indrani s-a potrivit cu mostra de ADN
din cadavrul Sheenei.
Referitor la dovada cu care a venit procuratura,
apărarea a găsit breșe în ea.
Analiza ADN în această speță, felul în care a fost efectuată, este…
hilar.
AVOCAȚII LUI INDRANI, NEÎNCREZĂTORI ÎN EXPERTUL ADN
Când a început procesul,
apărarea a identificat greșeli grave,
cum e faptul că analistul ADN a completat o parte a graficului cu mâna,
iar apărarea s-a agățat de aceste tehnicalități
care puteau elimina dovezile ADN din dosar.
Resping afirmația procuraturii
cum că acel cadavru găsit de poliție este al Sheenei.
Dar veți cere o altă examinare ADN pentru a dovedi că nu e cadavrul Sheenei?
De ce ar căuta apărarea
să arate că e cadavrul Sheenei sau nu?
Este treaba procuraturii să probeze vinovăția mea
dincolo de orice îndoială.
Treaba mea e să caut breșe în cazul procuraturii.
Lumea va fi convinsă că Indrani e nevinovată
doar dacă apărarea găsește în versiunea poliției
breșe cât craterele de pe Lună.
Nu cred că Indrani Mukerjea și echipa ei de apărători
au adus o contraargumentare puternică
pentru a pune în discuție și demonta versiunea poliției,
care e deja în imaginația publicului de atâția ani.
- Am găsit un cadavru. - Mostre au…
Ultimele știri spun
că Indrani Mukerjea s-ar fi dat drept fiica ei de ceva vreme,
chiar și după uciderea Sheenei.
Sursele spun că Indrani a folosit telefonul fiicei sale
un an după moartea acesteia.
Rapoartele relatează că Indrani a rupt legătura cu Rahul Mukerjea
la telefon, dându-se drept fiica ei.
Nu știu cine a trimis mesajele.
Nu cred că mama a trimis astfel de mesaje.
Procuratura a adus o martoră care era secretara lui Indrani
și care era la curent cu tot ce făcea Indrani
ca să acopere lipsa Sheenei.
Martora a declarat la tribunal că Indrani a încercat
să intre în e-mailul Sheenei.
Când nu au reușit să creeze un ID pentru Sheena Bora…
INDRANI MI-A SPUS…
Ea a creat un e-mail denumit
sheenabora@hotmail. com după ce a dispărut Sheena.
Asta e de la sheenabora@hotmail. com.
Duminică, 27 ianuarie 2013.
„Nici n-ai avut decența de a-mi mulțumi când ți-am urat la mulți ani.
Încetează să mai spui minciuni despre mine. Încetează imediat!
Sheena. ”
Nu pare…
E un e-mail la întâmplare.
Am fost debusolată atunci…
Asta e…
Dacă nu l-a scris Sheena, sigur l-a scris cineva, nu?
Sunt supoziții fără nicio susținere.
Deci nu pot fi coroborate.
Sigur că neg.
Am o fiică, iar ea decide să dispară.
Apoi decide să nu mai aibă nicio legătură cu mine.
De ce să mai deranjez să…
Lasă aia cu noul ID.
De ce aș vrea să mai am de-a face cu ea?
Înregistrările de apel arată
locațiile lui Sanjeev, Indrani și a șoferului, Shyamvar Rai.
Toți cei trei au avut aceeași locație, conform înregistrărilor.
DOUĂ ORE DE MUMBAI
Conform lui Shyamvar Rai, în ziua precedentă crimei, au făcut
o recapitulare despre crimă și unde se va petrece totul.
INDRANI L-A CHEMAT PE PETER ÎN PĂDURE, ZICE FOSTUL ȘOFER
Shyamvar Rai a spus poliției că Indrani l-a chemat pe Peter.
Așa l-au amestecat și pe Peter.
Îi explică că a găsit cele două locuri cu câteva ore înainte de recapitulare.
Conform procuraturii, Peter face parte din complot.
A fost foarte implicat și a știut pas cu pas
ce se plănuiește și ce se face.
Indrani îl informa la minut.
Spune-ne despre înregistrările lui Indrani care arată că era la Raigad în data de 23.
Nu negi faptul că ai văzut terenul, corect?
- Da. Pe 23, am văzut terenul. Așa e. - Bine.
Cine o cunoaște pe Indrani știe că e dependentă
de achiziția de proprietăți.
Voia să cumpere un teren agricol.
După ce a văzut acea proprietate,
s-a întors și s-a gândit la modul serios s-o cumpere.
- Practic, ne uitam la o fermă. - La teren.
Deci, a fost o coincidență…
- Nu a fost… - …că zona aceea
- …unde au găsit cadavrul… - Toți din Mumbai caută proprietăți acolo.
Ca să-și construiască o casă. Toți au case acolo.
Categoric, e o coincidență
că Indrani a fost, întâmplător, în districtul Raigad
să caute un teren agricol în data de 23.
Dar nu toți cei care merg să caute proprietăți în Raigad,
să ridice case, fac o recapitulare
pentru aruncarea cadavrelor, nu?
18 SEPTEMBRIE 2018
Primim știri că Indrani Mukerjea
va intenta divorț soțului ei, Peter Mukerjea.
Și rolul lui Peter lasă multe întrebări fără răspuns.
TRIBUNAL
Mereu a pretins că nu știe nimic, deși părea că știe destule.
Dacă e adevărat, niciunul nu poate arăta spre celălalt
fără să se incrimineze singur.
Cred că asta a dus la o tensiune incredibilă între cei doi.
DIVORȚUL A FOST PRONUNȚAT INDRANI IA APROAPE TOT
UN STUDIO ÎN MARLOW, CASE ÎN BRISTOL ȘI SPANIA,
UN PICASSO, MOBILIER ȘI BIJUTERII DE 30 DE MILIOANE DE RUPII
VOR AJUNGE LA INDRANI
În 2019 s-a finalizat divorțul.
Toți spuneau:
„Indrani e foarte dură. Ia tot ce are Peter. ”
Îmi ziceam: „La naiba! Iar face așa! Ce naiba se petrece?”
M-am dus la tribunal să-l îmbrățișez pe tata.
Și am văzut-o pe mama acolo și…
s-a bucurat să mă vadă.
Am strigat la ea. Imediat am zis:
„Ce naiba faci? Cum poți face așa ceva?”
I-am spus că a furat toți banii de la tata
și i-am spus că e vina ei. I-am spus că e o criminală.
I-am spus: „Tu ai ucis-o pe Sheena. ”
INDRANI LEȘINĂ, VIDHIE PLÂNGE
M-am dus acasă…
am luat o sticlă de gin, am intrat în cameră și am încuiat ușa.
Nu a vrut decât să mă îmbrățișeze.
Am băut întruna. Fără oprire.
Am intrat în baia tatei
și am luat vreo 15 pastile de diferite feluri,
de diferite culori, și le-am înghițit una după alta.
Îmi amintesc că m-am trezit la spital.
În clipa în care m-am trezit…
am văzut chipul mamei în mintea mea
și am plâns neîncetat.
Îmi era dor de ea. Mi-am permis să-mi fie dor de ea.
Nu i-am fost alături, deși ar fi trebuit.
FIICA LUI INDRANI SENSIBILIZEAZĂ TRIBUNALUL
Când mama a ieșit pe cauțiune, mi-am zis: „Îmi iubesc mama,
a ieșit și vreau să locuiesc cu ea. ”
Când am luat partea mamei mele în public,
familia lui Peter m-a eliminat imediat.
Nu cred că am făcut parte din familie, deci nu e o trădare.
Sunt foarte sinceră.
Și acum aleg să fiu de partea mamei. Sper că e partea adevărului.
Pentru mine, cuvântul „familie” nu e atât de important în viață,
deoarece nu știu ce înseamnă, așa cum știu alți oameni.
Nu vreau să fac pe detectivul cu mama.
Vreau doar să fiu alături de mama în calitate de fiică.
Cu sau fără crimă.
În cei 19 ani de practică, nu am întâlnit niciodată așa ceva.
Fiecare personaj al acestei povești este unic.
Fiecare are interesul lui.
Despre oamenii din familia asta
nu poți spune cine e atașat de cine.
Ce e în mintea fiecăruia.
Ce rol au banii și proprietățile în relațiile interpersonale
dintre membrii acestei familii?
Mekhail, în special, avea interesul lui.
26 APRILIE 2012 DOUĂ ZILE DUPĂ DISPARIȚIA SHEENEI
DE LA MEKHAIL BORA CĂTRE INDRANI
Mamă, îmi trimiți 14 mii pentru biletul spre Guwahati? Te iubesc.
Niciun om întreg la cap, care fuge de un criminal,
nu trimite un mesaj ucigașului zicând: „Te iubesc. ”
Iar apoi continuă să trimită astfel de mesaje.
Este ridicol!
Relația mea cu Indrani se rezuma la ajutor financiar.
Nu vreau s-o fac nefericită deloc.
Mulți mă întreabă: „De ce nu ai căutat-o pe Sheena?”
Ce putea face un tânăr de 20 de ani când avea grijă de bunicii lui muribunzi?
Cum să plec de acasă?
Trei ani ai pretins că ai căutat-o. N-ai întrebat niciodată unde e.
Da.
Bună, mamă, ce faci? Am primit mașina! Sunt foarte fericit! Te iubesc mult!
Spui că bunicii tăi erau bolnavi. Pe de altă parte, ți-ai cumpărat un SUV?
Sănătatea lor nu se deteriorase când am cumpărat mașina.
- Ai cumpărat-o în 2014. - Da.
Ne-ai spus că erau grav bolnavi.
N-ai căutat-o pe Sheena, n-ai trimis nici măcar un e-mail,
pentru că erau așa bolnavi.
Da, asta până am cumpărat…
Am spus că sănătatea lor era tot mai gravă. Erau tot mai bolnavi.
Mi-am dorit un SUV. Era visul meu să am unul. Nu mai avusesem.
Aveam 22 de ani. Nu aveam destulă minte.
Mekhail e un smiorcăit, credeți-mă.
Mekhail e un puturos. Nimic altceva. Și e mincinos.
În fiecare familie e o oaie neagră. Cred că asta e Mekhail.
Iar eu sunt judecată că mi-am părăsit copiii?
Nu cred că trebuie să-mi cer scuze pentru asta.
După opt ani în acest caz, multe minciuni plutesc în aer,
și una dintre piedicile în calea adevărului
e atunci când toți membrii importanți ai unei familii se ascund
și nu îți arată adevărul gol-goluț.
Probabil că ei știu mai multe decât dezvăluie public.
Iar pentru mine, e aproape imposibil de separat
adevărul sau jumătatea de adevăr de minciunile care plutesc în aer.
Repetă. Nu am înțeles.
VOCEA LUI RAHUL
E teafără. Să nu-ți faci griji.
VOCEA LUI PETER
Bine.
- Bine? - Da.
Știi unde e?
Habar nu am. Nu știu unde e.
- Bine. Ce a spus? - Și…
Ce a spus?
- A zis: „Sunt teafără”? - Nu mi-a spus multe.
Indrani a zis: „Vorbești cu Jiju ca să-i spui că ești bine”?
- Da. - Asta a zis.
A zis: „Jiju, sunt bine. ” Și, știi tu…
Bine.
Tată, dacă ai… Nu…
Gata, ajunge!
Dacă asculți…
Gândește cu capul limpede și logic.
E aceeași situație. Trebuie să te cred pe cuvânt, nu?
Trebuie s-o cred pe Indrani. Nici n-ai auzit-o vorbind.
Adică…
Indrani are numărul Sheenei, nu?
Ea a sunat-o. S-au contactat și sunt șanse ca Sheena să fi zis:
„Îmi fac masteratul și am nevoie de bani. ”
Iar Indrani a zis: „Te ajut să pleci de aici cât de repede poți. ”
Asta e situația.
Tocmai ne-am logodit.
De-asta nu pot să cred așa ceva.
Tată, te iubesc, dar mă exasperezi.
Sunt sigur că și eu te exasperez, dar nu pot crede asta.
Voi face ce cred eu.
Voi continua să fac ce trebuie
până aflu clar că Sheena e teafără.
Asta înseamnă să vorbesc cu ea.
Deci, până ajung la asta, totul va rămâne așa cum e în mintea mea.
Rahul era important, cel mai important martor al acuzării.
Era martorul lor principal.
L-am verificat mult pe Rahul.
Până într-acolo încât am obținut cazierul lui Rahul din India
și din Regatul Unit.
Rahul Mukerjea a recunoscut ieri la tribunal
că locuința sa din Regatul Unit a fost percheziționată.
L-au prins cultivând marijuana acasă.
Au găsit șapte plante în casa lui.
Permisul lui e în consemn în urma încălcării regulilor de circulație…
Ce face ea cu toți la tribunal e defăimare.
Am fumat iarbă. Rahul a fumat iarbă.
În fața unei lumi întregi, ea defăimează pe toată lumea.
Toată lumea face mici greșeli sau prostii în copilărie.
N-are legătură cu cazul!
Cel mai mare moment al cazului a fost când venit Rahul la tribunal
și a făcut ce așteptam cu toții cu sufletul la gură.
Mi s-a dat de înțeles că Rahul
e actor profesionist.
Acolo era cheia.
Teatrul poate avea un impact mare și e foarte prezent în media.
Când a intrat în boxă, am știut că nu e un martor oarecare
și că vom avea de furcă cu el.
Toți voiau să afle ce va spune Rahul când va ajunge în boxa martorilor.
A explicat totul.
Rahul a povestit cât de mult o iubea pe Sheena,
cât de mult îi lipsea, cât timp a căutat-o.
Dar strategia apărării a fost să-l atace.
Și nu cred că a funcționat,
deoarece aveai un sentiment copleșitor de empatie pentru el.
Avocatul a spus: „Nu ne interesează detaliile voastre amoroase. ”
Când a spus asta, parcă i-a tras o palmă lui Rahul.
Era clar. S-a simțit jignit, doborât.
Până la Rahul, nimeni nu mi s-a părut credibil.
Nu am simțit adevărul nicăieri.
Dar când a venit Rahul, am simțit că spune multe adevăruri.
S-a dovedit a fi cel mai puternic martor al acuzării,
deoarece el era singurul care a căutat-o pe Sheena.
Nimeni nu a căutat-o. Doar el.
L-a sunat pe tatăl biologic al Sheenei și i-a spus s-o caute.
L-a tot bătut la cap
pe Siddartha Das, tatăl biologic al Sheenei.
Presupus.
- Pauză. Indrani, te rog… - Scuze!
Sunt în plină acțiune. Bine?
Rahul l-a sunat…
TATĂL SHEENEI
…cred că de 77 de ori.
Rahul locuia cu Sheena.
Nu erau căsătoriți, deci nu avea niciun drept legal.
Voia ca o rudă de sânge a ei să depună plângere.
Încerca să-l convingă pe tatăl ei biologic să facă asta.
Rahul a povestit că o iubea pe fata asta.
Se vedea pe chipul lui.
Când vorbea despre Sheena la tribunal,
chipul lui se înmuia și se vedea că e năpădit de amintiri.
A adus-o în sală. Simțeai că e dispărută. Simțeai pierderea, suferința, jalea.
Le-a amintit tuturor motivul prezenței lor acolo.
„Suntem aici pentru că o fată a fost ucisă. ”
Adesea, când procesele durează cu anii,
uiți motivul pentru care ești acolo, dar el le reamintea.
Simțeai că face asta pentru că voia dreptate pentru Sheena.
Când mi-am angajat avocații și am ieșit din închisoare…
am format un grup pe WhatsApp.
L-am numit „Dreptate pentru Sheena”.
În acel moment, când am ieșit din închisoare,
credeam că ar putea să nu fie în viață.
O să-l schimb și am decis cu adevărat să-l schimb în „Dreptate pentru Indrani”.
Deoarece merit dreptate.
Am petrecut șase ani și jumătate la închisoare
pentru o fată care e, probabil, în viață.
În acest moment, cred că… pentru mine…
e foarte important să mi se facă dreptate.
Nu am trecut doar prin acest proces la tribunal.
Am trecut printr-un proces în presă.
Presa a decis, toți au decis, că sunt vinovată.
FĂRĂ MILĂ
Mi s-a spus în fel și chip, mi s-a spus „mamă denaturată”.
Cred că am fost o mamă bună.
Poate că nu am fost mama perfectă, dar cred că am fost una bună.
O iubesc mult pe Vidhie.
Sunt furioasă pe Mekhail pentru comportamentul său
și pentru minciunile răspândite.
Am fost foarte jignită de Peter.
A mințit întruna. Și asta chiar m-a înfuriat,
deoarece minciunile lui mi-au cauzat alte probleme.
Cred că nu am familie.
Cred că familia mea m-a dezamăgit foarte tare.
Și mă simt trădată de primul meu născut, de Sheena.
Chiar cred că Sheena putea fi cea mai bună.
Era sârguincioasă, era afectuoasă
și bună la suflet.
Acum, în loc de „era” spun „este”,
deoarece, dacă e în viață, retrag tot ce am spus.
Atunci voi crede că e manipulatoare și foarte rea.
O persoană decide să plece. O femeie de 25 de ani.
Când am plecat eu de acasă, m-au căutat părinții?
Nu! Nu m-au căutat.
Nimeni nu vorbește despre asta. De ce nu?
Nu mai trebuie să dau socoteală nimănui.
Cred că sunt de una singură
și sunt mulțumită că sunt așa, deoarece cred
că am mai mult control asupra vieții mele și asupra emoțiilor.
Și mă simt detașată de toată lumea.
Nu trebuie să mă prefac că sunt soția lui Peter Mukerjea
sau nu trebuie să fiu.
Vidhie e mare, Mekhail își vede de viață, Sheena se ascunde pe undeva în Cașmir.
Sunt de una singură și pot fi cum vreau.
Pot râde, pot plânge. Pot face ce vreau.
Pot spune ce vreau și mă simt minunat. Mă simt liberă acum. Serios.
Când cercetezi un caz ca cel al lui Indrani Mukerjea…
nici acum nu pot spune că sunt convinsă că nu ea e făptașa.
Nu pot spune asta. E un caz prea complicat pentru mine.
JURNALISTĂ
Mereu m-am întrebat…
s-a reinventat practic din nimic.
A muncit din greu să-și clădească această viață.
Doar ideea de a proteja această viață inventată
e suficientă pentru a comite o crimă?
Dar când citești despre monștri,
când citești despre psihopați, când citești despre oameni de succes
care sunt uneori la limita psihopaților, probabil că e posibil.
Indrani Mukerjea nu va scăpa de Sheena Bora.
Nu va reuși să scape de ea toată viața.
Sheena Bora va fi cu Indrani Mukerjea până la sfârșitul vieții sale.
La fel și ideea că e posibil s-o fi ucis pe Sheena Bora,
care era fiica ei.
INDRANI MUKERJEA LA GALĂ
Ți-ai ucis fiica, pe Sheena?
Ce întrebare tâmpită!
CEI PATRU ACUZAȚI ÎN CAZUL SHEENEI BORA AU FOST CONTACTAȚI
CA SĂ PARTICIPE LA DOCUMENTAR. LA FEL ȘI RAHUL MUKERJEA.
TOȚI AU REFUZAT, CU EXCEPȚIA LUI INDRANI MUKERJEA.
AU TRECUT ȘASE ANI DE LA ÎNCEPUTUL PROCESULUI ȘI NU EXISTĂ UN VERDICT.
CEI PATRU ACUZAȚI AU IEȘIT PE CAUȚIUNE.
PRESUPUSELE RĂMĂȚIȚE ALE SHEENEI
ZAC ÎNCĂ NEREVENDICATE ÎN DEPOZITUL DE PROBE AL TRIBUNALULUI,
AȘTEPTÂNDU-ȘI JUDECATA ȘI SFÂRȘITUL.
Subtitrarea: Marcel Negrău